شەفەق
نیوز/ زانایل زەویلەرزە لە دانیمارک و سوید، تەقینەوەیل وەهازیگ وەرجە نزەکردن گاز
لە کڕ لویلەی گاز نورد ستريم توومار کردن، لە وەختیگ کیێڤ توومەتبار مۆسکۆ کرد ک دەسی
هاناو ئەو رویداوە.
وەگورەی
ناوەند نیشتمانی سوید ئەرا زانستەیل زەویلەرزە لە زانکۆی ئۆبسالا: بیگومان ئەوە تەقینەوە
بویە، وتیش: دوو تەقینەوە لەژیر دەریا توومار کریا، وەرجە نزەکردن گازەگە.
سوپای
دانیمارک لە بنەمای وینەیلیگ راگەیان ک سێ نزەکردن گەورە لە کڕ لویلەیل گاز نۆرد
ستریم ١ و ٢ لە دەریای بەلتیق لە بان ئاوەگە لە رووژ سێشەممە هاتە دەر، و خڕەیلیگ لە
٢٠٠ تا یەک هەزار مەتر دروس کردن.
تا ئیسە
هووکار نزەکردن ئەو گازئە لە دوو شوین لە کڕ لویلەی نۆرد ستریم نەزانیایە ک روسیا وە
ئەڵمانیا لە دەریای بەلتیق بەسێد.
